tartuNLP/wikipedia-smugri-20251201 huggingface dataset:
Timmialised

Timmialised ("Timmiaceae") on lehtsammalde klassi kuuluv sugukond.
Ainsa perekonnana kuulub sinna sugukonda timmia ("Timmia"). See on esindatud ka Eestis.
Skorpionsamblalised

Skorpionsamblalised ("Scorpidiaceae") on lehtsammalde klassi kuuluv sugukond.
Õhikulised

Õhikulised ("Neckeraceae") on ulmikulaadsete seltsi lehtsammalde sugukond.
Sugukonda kuulub 31 perekonda umbes 335 liigiga.
Ehmikulised

Ehmikulised ("Thuidiaceae") on lehtsammalde klassi kuuluv sugukond.
Tähtsamblalised

Tähtsamblalised ("Mniaceae") on lehtsammalde klassi kuuluv sugukond.
7. ekspeditsioon

7. ekspeditsioon oli Rahvusvahelise Kosmosejaama seitsmes alaline meeskond.
Missioon startis 28. aprillil 2003 Baikonuri kosmodroomilt ja saabus jaama 28. aprillil.
Ekspeditsioon oli algselt kolmeliikmeline, kuid kosmosesüstiku Columbia katastroofi järel olid kosmosesüstikute lennud peatatud ning seetõttu tuli meeskonna suurust vähendada, et seda saaks transportida Vene Sojuz. 7. ekspeditsiooni meeskonda kuulusid NASA astronaut Edward Lu ja Roskosmose kosmonaut Juri Malentšenko, kellest sai jaama seitsmes komandör. Mõlemad olid varem osalenud missioonil STS-106.
Missiooni ajal tuli väiksema meeskonna tõttu jaama pardal tehtavate teaduskatsete arvu vähendada ning 7. ekspeditsiooni ajal tehti ainult 15 katset.
7. ekspeditsiooni meeskonnaliikmed said missiooni ajal meedia vahendusel õnnitleda Hiina taikonauti Yang Liweid, kellest oli saanud esimene kosmoses käinud Hiina Rahvavabariigi kodanik. Malentšenko ja Lu naasid Maale koos ESA astronaudi Pedro Duque'ga 27. oktoobril 2003.
Kalmuselised

Kalmuselised ("Acoraceae") on kasutuse minetanud taimede sugukond kalmuselaadsete seltsist. Sugukonda arvati üks perekond: kalmus ("Acorus"). Tänapäevase taimesüstemaatika järgi arvatakse kalmuse perekond võhaliste sugukonda.
Laugulised (sugukond)

Laugulised ("Alliaceae") on kasutuse minetanud taimede sugukond asparilaadsete seltsist. APG III süsteem seda sugukonda ei tunnista ja kõik selle perekonnad on arvatud sugukonda amarüllilised.
8. ekspeditsioon

8. ekspeditsioon oli Rahvusvahelise Kosmosejaama kaheksas alaline meeskond.
8. ekspeditsioon ja ESA astronaut Pedro Duque saabusid jaama 20. oktoobril 2003. Ekspeditsiooni meeskonda kuulusid Roskosmose kosmonaut Aleksandr Kaleri ja NASA astronaut Michael Foale, kellest sai jaama kaheksas komandör. Pärast 7. ekspeditsiooni ja Duque lahkumist, alustasid Foale ja Kaleri kuue kuu pikkust missiooni, mis keskendus jaama käigus hoidmisele. Ekspeditsiooni vältel väljusid Kaleri ja Foale korra avakosmosesse, viibides seal 3 tundi ja 55 minutit. See oli esimene kord, kui kosmosekõnni ajal ei viibinud jaamas ühtegi meeskonnaliiget.
Foale ja Kaleri lahkusid jaamast 29. aprillil 2004 koos André Kuipersiga, kes oli üheksa päeva varem saabunud koos 9. ekspeditsiooni meeskonnaga.
Tuhmikulised

Tuhmikulised ("Anomodontaceae") on lehtsammalde klassi kuuluv sugukond.
Astelpõõsalised

Astelpõõsalised ("Aquifoliaceae") on taimede sugukond.
Kinamigingi keel

Kinamigingi keel on Malai-Polüneesia keelte Filipiini rühma kuuluv keel, mida kõneldakse Filipiinidel Camiguini saarel.
Kõnelejate arv oli 2000. aastal 27 000. Keel on ohustatud.
Vaike Rajaste

Vaike Rajaste (neiuna Rohesalu; sündinud 13. augustil 1960) on eesti rahvatantsujuht, 2019. aastal toimunud XX üldtantsupeo pealavastaja.
1980. aastal lõpetas Rajaste Viljandi Kultuurikooli kultuuritöötaja/rahvatantsukollektiivi juhi erialal. 
2000. aastal lõpetas ta kaugõppes Tallinna Pedagoogikaülikooli kultuurikorraldaja/tantsujuhi eriala. 2004. aastal tegi Rajaste ära ka pedagoogi kutseõpingud Tallinna Pedagoogikaülikoolis.
Rajaste põhitööks on Viljandi maakonna rahvakultuuri spetsialisti ülesanded, samuti õpetab ta Viljandi Kultuuriakadeemias eesti tantsu ning juhendab viit rahvatantsurühma Viljandis ja Viljandi maakonnas. 
Vaike Rajaste on lavastanud paljusid Viljandimaa laulu- ja tantsupidusid, korraldanud üleriigilisi konverentse ja võistutantsimisi ning loonud mitmeid uusi tantse, mis on jõudnud ka tantsupeole. Üleriigiliste tantsupidude lavastusmeeskondades oli ta esmakordselt 1997. aastal ning 2014. aastal oli Vaike Rajaste XIX tantsupeol "Puudutus" B2 rühmade liigijuht.
9. ekspeditsioon

9. ekspeditsioon oli Rahvusvahelise Kosmosejaama üheksas alaline meeskond.
Ekspeditsiooni meeskond koos ESA astronaudi André Kuipersiga saabus jaama Sojuz TMA-4 pardal 21. aprillil 2004. 9. ekspeditsiooni meeskonda kuulusid NASA astronaut Michael Fincke ja Roskosmose kosmonaut Gennadi Padalka, kellest sai jaama üheksas komandör. Pärast rohkem kui nädala kestnud ühisoperatsioone koos 8. ekspeditsiooni liikmetega, lahkusid 8. ekspeditsiooni liikmed koos Kuipersiga jaamast. 9. ekspeditsiooni ajal sooritas meeskond 21 teaduslikku katset ja väljus neli korda avakosmosesse, viibides seal kokku 15 tundi ja 45 minutit. 
9. ekspeditsioon lõppes 23. oktoobril 2004.
Missiooni embleem.
9. ekspeditsiooni embleemiga avaldati austust kõigile kosmoseuurimisel hukkunud astronautidele ja kosmonautidele. Embleemil olevad 16 tähte ja 1 Taaveti täht sümboliseerivad Apollo 1, STS-51-L ja STS-107 missioonide meeskonnaliikmeid. Neli punast tähte sümboliseerivad Sojuz 1 ja Sojuz 11 pardal hukkunud kosmonaute ja suur punane täht on Juri Gagarinile, kes hukkus treeninglennul.
Jidišikeelne Vikipeedia

Jidišikeelne Vikipeedia (jidiši keeles יידישע וויקיפעדיע) on Vikipeedia jidišikeelne versioon.
Jidišikeelne Vikipeedia sai alguse 3. märtsil 2004, esimene artikkel kirjutati 23. novembril 2004.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
Gavieze vald

Gavieze vald (läti keeles "Gaviezes pagasts") on vald Lätis Lõuna-Kuramaa piirkonnas. Vald piirneb sama piirkonna Bārta, Grobiņa, Tadaiķi, Virga, Bunka ja Otaņķi vallaga.
Valla pindala on 129 km². 2016. aasta seisuga elas seal 925 inimest. Valla keskus on Gavieze küla, vallavanem on Juris Dabars (ühine Grobiņa vallaga).
Ajalugu.
19. sajandi esimesel poolel olid praeguse valla alal Gavieze (Gut "Gaweesen") ja Susta (Gut "Susten") mõisa maad. Aastal 1935 oli Gavieze valla pindala 134,6 km². Aastal 1945 moodustati vallas Gavieze ja Susta külanõukogu, aastal 1949 vald likvideeriti. Aastal 1954 liideti Gavieze külanõukoguga likvideeritav Susta külanõukogu. Aastal 1990 muudeti külanõukogu vallaks. Aastatel 2009–2021 kuulus vald Grobiņa piirkonda.
Kaitstavad objektid.
Kultuurimälestistest on riikliku kaitse all Gavieze Puuslikumäe linnamägi, Vārtāja linnamägi koos vana linnaasemega ja Zusnase muinaskalmed. Kohaliku kaitse all on Kaijase keskaegne kalmistu ehk Kriša küngas.
Looduskaitse all on Kadeģi pärn, lisaks kasvab seal arvukalt nimetuid looduskaitsealuseid põlispuid. Vallas asub Gavieze puuvõõrikute hoiuala pindalaga 107 ha, selle lõunaossa jääb osaliselt Jahisoo hoiuala.
Asustus.
Aastal 2011 elas vallas 688 lätlast, 30 venelast, 2 valgevenelast, 6 ukrainlast, 5 leedulast ja 55 poolakat.
Vallas on järgmised külad.
Ülejäänud valla elanikud elasid külade koosseisu mitte kuuluvates taludes.
UNESCO maailmapärand Walesis

Walesi alal on UNESCO maailmapärandi nimistus kolm objekti ja üks objekti kandidaat. Kuna Wales pole iseseisev riik, käsitletakse neid objekte maailmapärandi Suurbritannia loetelus.
Nimistusse on kantud:
Ruhnu tuulepark

Ruhnu tuulepark ehk Sjustana tuulepark on tuulepark Eestis, mis asub Saare maakonnas Ruhnu vallas Ruhnu saarel.
Ruhnu tuulepark rajati Ruhnu saare edelaosas Süstaku nina juurde 2007. aastal. Tuulepargis on kaks kasutatud Vestase elektrituulikut, mis kuuluvad Eesti Energia AS-ile. Pargi koguvõimsus on 0,15 MW. Tuulikute rahvapärased nimed olid Malle ja Pille.
2012. aasta seisuga ei töötanud üks tuulik rikkiläinud tuulegeneraatori tõttu. Teine tuulik oli töökorras, kuid vajas remonti. Remonti vajas ka tuulikute tööd toetav diiselgeneraator. Ruhnu vallavanema Aare Sünteri andmetel oli Eesti Energial kavas vanad tuulegeneraatorid uute vastu välja vahetada.
2018. aastal ehitas Eesti Energia taastuvenergia ettevõte Enefit Green saarele elektritootmislahenduse võimsusega 160 kW, mis koosneb päikesepaneelidest, elektrituulikust, akupangast ja biodiislikütusega töötavast diiselgeneraatorist. Investeeringute maht oli ligikaudu 500 000 eurot. Üks tuulik oli plaanis demonteerida.
Kyriákos Mitsotákis

Kyriákos Mitsotákis (Κυριάκος Μητσοτάκης; sündinud 4. märtsil 1968 Ateenas) on Kreeka poliitik ja endine pankur, paremtsentristliku erakonna Uus Demokraatia esimees. Alates 8. juulist 2019 kuni 24. maini 2023 oli ta Kreeka peaminister. Teist korda on ta Kreeka peaminister alates 26. juunist 2023.
Mitsotákis lõpetas 1990. aastal Harvardi ülikooli sotsiaalteadustes ja sai 1993. aastal magistrikraadi rahvusvahelistes suhetes Stanfordi ülikoolist.
Ta oli 2013–2015 Kreeka haldusreformiminister. Ta valiti esimest korda Kreeka parlamendi liikmeks 2004. aastal.
Tema isa oli peaminister Konstantínos Mitsotákis.
Oriakeelne Vikipeedia

Oriakeelne Vikipeedia (oria keeles ଓଡ଼ିଆ ଉଇକିପିଡ଼ିଆ) on Vikipeedia oriakeelne versioon.
Oriakeelne Vikipeedia sai alguse 2002. aasta juunis.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
2019. aasta jaanuari seisuga oli 28% oriakeelse Vikipeedia artiklitest bottide loodud.
Singalikeelne Vikipeedia

Singalikeelne Vikipeedia (singali keeles විකිපීඩියා) on Vikipeedia singalikeelne versioon. 
Singalikeelne Vikipeedia sai alguse 2004. aastal.
Seal on artiklit, millega see on artiklite arvult . keeleversioon, ja lehekülge. Seal on registreeritud kasutajat (kellest aktiivseid on ) ja administraatorit.
Käopoja tänav

Käopoja tänav on tänav Tallinnas Kristiine linnaosas Lilleküla asumis Linnu allasumis.
Tallinna Linnavalitsuse otsusega nimetati 27. jaanuaril 2016 Käo tänava kõrvalharu Käopoja tänavaks.
Rasvasamblalised

Rasvasamblalised ("Aneuraceae") on lehthelviksammalde klassi kuuluv sugukond.
Vildikulised

Vildikulised ("Aulacomniaceae") on lehtsammalde klassi kuuluv sugukond.
Kuuetuhandeline

Kuuetuhandeline mäetipp ehk kuuetuhandeline (inglise keeles "six-thousander") on mäetipp, mille kõrgus jääb vahemikku 6000–7000 m.
Mäetippe kõrgusega üle 6000 meetri leidub vaid kahes maailmajaos – Aasias ja Ameerikas, geoloogilises mõttes asuvad nad Euraasia, India, Põhja-Ameerika ja Lõuna-Ameerika laamal.
Põhja-Ameerikas paikneb vaid üks kuuetuhandeline – Alaska ahelikus Denali (6190 m). Selle tippu roniti esimest korda 1913. aastal. Lõuna-Ameerikas Andides on kuuetuhandelisi sadakond, neist 13 tippu kõrgusega üle 6500 meetri.
On teada, et inkad ronisid kõrgete mägede otsa, näiteks 1500. aasta paiku Llullaillaco vulkaani (6739 m) tippu Tšiili ja Argentina piiril. Ka on tõenäoline, kuid mitte kindel, et inkad tõusid Ameerika kõrgeima mäe Aconcagua (6960 m) tippu juba enne eurooplaste tulekut. Alpinistidest ronis Aconcagua tippu esimesena Matthias Zurbriggen 1897. aastal.
Himaalaja ja Karakorami kõrgmägesid uurisid esimestena britid sõjalis-strateegilistel kaalutlustel. Kaardistamise käigus tõusti ka mägede tippu.
1855. aastal üritasid Aasia uurijad Adolf ja Robert Schlagintweit tõusta koos kandjatega Uttarakhandis Kameti (7756 m) tippu, kuid pidid kõrgusel 6785 m tagasi pöörduma. 1862. aastal ronis Survey of India üks indialasest kaastöölisi Himachal Pradeshi kõrgeima mäe Shilla tippu. Tollal arvati, et selle mäe kõrgus on üle 7000 meetri, kuid hilisemad mõõtmised andsid mäetipu kõrguseks 6132 meetrit.
1883. aastal toimus esimene alpinistlik mägiekspeditsioon Himaalajasse. William Grahami juhtimisel tõusti mitme mäe tippu. Peetakse üsna tõenäoliseks, et Graham koos kaaslastega tõusis katsel Kabru (7412 m) tippu jõuda kõrgusele üle 7300 meetri.
Eesti alpinistid ronivad kõrgmäestikes alates 1960. aastast. Samal aastal esmavallutati Pamiiris kuuetuhandeline nimetu mäetipp, mis nimetati Estonia mäetipuks (6211 m). 1982. aastal tehti esmatõus Pamiiris kahele nimetule kuuetuhandelisele, mis nimetati Tartu ülikool 350-ks (6258 m) ja Parroti mäetipuks (6230 m). 1984. aastal Pamiiris esmavallutatud nimetu kuuetuhandeline nimetati Tallinna mäetipuks (6047 m). 2010. aastal tõusid Eesti alpinistid Hiinas Xinjiangis Kunluni mäestikus kuuetuhandelise Lazio mäe (6045 m) tippu uut marsruuti mööda.
Bignoonialised

Bignoonialised ("Bignoniaceae") on õistaimede sugukond iminõgeselaadsete seltsist.
Kinglillelised

Kinglillelised ("Calceolariaceae") on õistaimede sugukond iminõgeselaadsete seltsist.
Vürtspõõsalised

Vürtspõõsalised ("Calycanthaceae") on õistaimede sugukond loorberipuulaadsete seltsist.
Papaialised

Papaialised ehk melonipuulised ("Caricaceae") on õistaimede sugukond kapsalaadsete seltsist.
Kasuariinilised

Kasuariinilised ("Casuarinaceae") on pöögilaadsete seltsi kuuluv taimesugukond.
Juudapuulehikulised

Juudapuulehikulised ("Cercidiphyllaceae") on kaheiduleheliste klassi kivirikulaadsete seltsi kuuluv õistaimede sugukond.
Sugukonda kuulub vaid perekond juudapuulehik ("Cercidiphyllum"), kuhu on arvatud kaks liiki.
Kletralised

Kletralised ("Clethraceae") on kanarbikulaadsete seltsi arvatud taimede sugukond.
Sügislillelised

Sügislillelised ("Colchicaceae") on liilialaadsete seltsi kuuluv üheiduleheliste taimede sugukond.
Osmundalised

Osmundalised ("Osmundaceae") on sõnajalgtaimede sugukond.
Eestis on esindatud perekond osmunda ("Osmunda").
Leinasalat

Leinasalat ("Prenanthes") on astrilaadsete seltsi korvõieliste sugukonda kuuluv taimede perekond.
Õlelill (perekond)

Õlelill ("Xerochrysum") on astrilaadsete seltsi korvõieliste sugukonda kuuluv taimede perekond.
Harilik õlelill

Harilik õlelill ("Xerochrysum bracteatum") on korvõieliste sugukonda kuuluv taimeliik.
Vaid metsistununa on taime ka Eestis.
Seiglehelised

Seiglehelised ("Zygophyllaceae") on seiglehelaadsete seltsi arvatud taimeperekond.
Interluudium (teater)

Interluudium (ladina keelest "interludium", sõnadest "inter" 'vahel' ja "ludus" 'mäng') on lühike janditaoline koomiline näidend, mida mängisid kutselised meelelahutajad vahepalana keskaja draama, st müsteeriumide ja kannatusmängude stseenide vahel keskaja teatris. Oluline oli, et need näidendid olid täiesti iseseisvad lood ja neil polnud sisult mingit kokkupuudet selle lavastusega, mille vahepaladena interluudiume mängiti.
15. ja 16. sajandi kontekstis kasutati sõna ka muude rahvakeelsete lühikeste lavastuste ja stseenide kohta.
Ajalugu.
Taust.
Religioosse sisuga näidendite, mida mängiti kirikupühadega seoses kogu Euroopas, mahu kasvamisel väljus nende mängimine kirikuseinte vahelt. Kasvas ka ajaline kestus, näidendid koondati pikkadesse tsüklitesse, mida mängiti mitmel järjestikusel päeval. Ühtlasi hakati arvatavasti kaasama nende ettekandmisse žonglööre ja menestrele, toonaseid kutselisi muusikuid, kes esitasid koomilisi tegelasi ning etendasid naljakaid ja muusikalis-tantsulisi vahepalasid, milles rahvalik farsitraditsioon segunes võimalike antiikkomöödia mõjudega. Sellistest vahepaladest oletatakse pärinevat rahvakeelne teater ning nendest aadlike ning rikaste inimeste poolt ülalpeetavatest kutseliste meelelahutajate truppidest võrsusid esimesed kutselised näitlejad. Inglismaal oli kehtiv seadus, mis käskis karistada "farsside mängijaid, menestrele ja teisi meelelahutajaid", kes tegutsesid ilma mõne mõjuka isiku patronaažita.
Areng.
Inglismaal kujunes "interlude" 16. sajandil omaette žanriks, mille tuntumad autorid olid John Rastell (1475–1536), John Heywood (1497?–1575?) ja John Redford (1500?–1547). Neis tükkides tuli sageli ette ka moraliseerivat sisu ja mõned autorid on vaadelnud "interlude"'i ja "morality play"'d isegi sünonüümsetena, toetudes asjaolule, et sõna "interlude" esineb sageli moraliteede pealkirjades, nt "Interlude of Youth".
Sisu.
Termin hõlmab laia etenduskunstide spektrit, lihtsatest farssidest, mida etendati väikestel lavadel linnaväljakutel, kuni dramaatiliste jutustavate lugudeni, mida mängiti pidustustel ja bankettidel aadlilossides. Igal juhul oli mängitav alati ilmaliku sisuga ja keskendus rohkem intrigeerivale süžeele kui moraalile. Interluudiumiga on palju ühist vastlamängudel ("Fastnachtsspiele") Saksamaal ja "kluchtspel"'idel ("klucht" 'nali', 'kentsakus') Madalmaades, samuti Prantsusmaal mängitud sotiidel (prantsuse keelest "sot" 'narr') ja üliõpilasfarssidel. Lood käsitlesid tavaliselt lollide või hoopis kavalate talupoegade veiderdusi, isanda ja teenri või abikaasade omavahelisi nääklemisi ja altvedamisi. Erandina eriti Inglismaal oli siiski ka interluudiume, mis olid pigem moraliteed kui farsid. Võrreldes 15.-16. sajandi saksa farsiga, mida esitasid "Meistersinger"'id, iseloomustab Inglismaa ja Prantsusmaa interluudiume suurem ühiskondliku elu peegeldus ja terav satiir.
Maikellukeselised

Maikellukeselised ("Convallariaceae") on kasutuse minetanud taimede sugukond asparilaadsete seltsist. APG III süsteem seda sugukonda ei tunnista ja kõik selle perekonnad on arvatud sugukonda asparilised.
Bernard Bõhhovski

Bernard Emmanuilovitš Bõhhovski (vene keeles "Бернард Эммануилович Быховский"; 12. september 1898 – 19. aprill 1980) oli vene nõukogude filosoof. Filosoofiadoktor, professor. Lisaks dialektilisele materialismile keskendus ta neotomismile ning George Berkeley, Søren Kierkegaardi, Ludwig Feuerbachi ja Schopenhaueri filosoofiale. Kolmeköitelise "Filosoofia ajaloo" autor ja toimetaja (1940–1943), sai selle eest muude autorite seas Stalini preemia. 
1944. aastal järgnes aga 3. köite hukkamõistmine ÜK(b)P Keskkomitee poolt; Bõhhovskit nimetati ühena 18.-19. sajandi klassikalise filosoofia "vale" kajastamise "süüdlastest". Bõhhovski vallandati Filosoofia Instituudist ja suunati ümber "Suure nõukogude entsüklopeedia" toimetajaks filosoofia vallas.
Eesti keeles on Bõhhovski sulest ilmunud Berkeley, Feuerbachi ja Kierkegaardi elulugu.
Teoseid.
Bõhhovski on avaldanud 55 raamatut ja ligikaudu 140 artiklit koguteostes ja ajakirjades.
Päevaliilialised

Päevaliilialised ("Hemerocallidoideae") on üheiduleheliste taimede alamsugukond heinpuuliste sugukonnas.
Varem käsitleti seda alamsugukonda eraldi sugukonnana ("Hemerocallidaceae", eesti keeles päevalillelised).
Upsuõielised

Upsuõielised ("Melanthiaceae") on liilialaadsete seltsi kuuluv üheiduleheliste taimede sugukond.
Sugukonda kuulub 17 perekonda umbes 170 liigiga. Perekonnad jagunevad viie triibuse vahel.
Ussilakalised

Ussilakalised ("Trilliaceae") on kasutuse minetanud taimede sugukond liilialaadsete seltsist. APG II süsteem seda sugukonda ei tunnista ja kõik selle perekonnad on arvatud sugukonda upsuõielised.
Airaan

Airaan (türgi keeles "ayran") on lehma-, kitse-, lamba-, hobuse- või kaamelipiima kääritamisel saadav jogurtipõhine jook, mis on laialt levinud Lähis-Idas, Balkanil ja Kesk-Aasias. Tööstuslikult hakati airaani tootma 1990. aastatel, tänapäeval toodetakse seda ka Eestis.
Tavaliselt tarvitatakse airaani külmalt ja soolasena, vahel gaseerituna ja piparmündiga maitsestatult. Seda valmistatakse, segades jogurtit külma veega.
Türgi president Recep Tayyip Erdoğan on propageerinud airaani Türgi rahvusjoogina, ehkki selle müügimaht Türgis on väiksem kui muudel mittealkohoolsetel jookidel. 2015. aastal määras Türgi kaubandusministeerium 220 000 Türgi liiri suuruse trahvi (umbes 70 000 USA dollarit) riiklikule joogifirmale Çaykur "airaani põhjuseta solvamise eest" jäätee reklaamis, kus räppar Ceza väitis, et airaan teeb ta uniseks.
Sarnaselt muude kääritatud piimatoodetega nagu hapupiim, keefir, kumõss ja jogurt, on ka airaanil tuvastatud tervisele kasulikke omadusi tänu selles leiduvatele mikroorganismidele. Väidetavalt parandab airaan organismi ainevahetust, turgutab seedimist, toniseerib, taastab soolatasakaalu ning leevendab allergianähtusid ja jääknähtusid alkoholi liigtarvitamise järel. Seda on tarvitatud düsbakterioosi ravis
IONIS Education Group

IONIS Education Group on Prantsusmaa hariduse, kõrghariduse ja teadustöö ettevõte. Ettevõtte peakontor asub Pariis.
Ettevõttel on üle 29 kooli.
Ettevõte asutas 1980. aastal Marc Sellam.
Savitallukalised

Savitallukalised ("Blasiaceae") on lehthelviksammalde klassi kuuluv sugukond.
Aitoonialised

Aitoonialised ("Aytoniaceae") on lehthelviksammalde klassi kuuluv sugukond.
Kottsamblalised

Kottsamblalised ("Calypogeiaceae") on lehthelviksammalde klassi kuuluv sugukond.
Niitsamblalised

Niitsamblalised ("Cephaloziaceae") on lehthelviksammalde klassi kuuluv sugukond.
Koonikulised

Koonikulised ("Conocephalaceae") on lehthelviksammalde klassi kuuluv sugukond.
Proonikulised

Proonikulised ("Fossombroniaceae") on lehthelviksammalde klassi kuuluv sugukond.
Hõlmiksamblalised

Hõlmiksamblalised ("Lejeuneaceae") on lehthelviksammalde klassi kuuluv sugukond.
Lõhiksamblalised

Lõhiksamblalised ("Lophoziaceae") on lehthelviksammalde klassi kuuluv sugukond.
Hendrina

Hendrina on linn Lõuna-Aafrika Vabariigis Mpumalanga provintsis Nkangala ringkonnas Steve Tshwete vallas.
Hendrina rajati 1914. aastal Grasfonteini farmi maadele.
Lõuna-Aafrika Vabariigi 2011. aasta rahvaloenduse andmetel oli Hendrina elanikest valgeid 66,09%, mustanahalisi aafriklasi 29,25%, India või Aasia päritolu inimesi 1,82%, värvilisi 1,48% ja teisi 1,36%. Afrikaani keelt pidas emakeeleks 68,97%, suulu keelt 11,18%, inglise keelt 5,83%, svaasi keelt 2,40%, pedi keelt 2,01% ja sotho keelt 1.91%.
Helvikulised

Helvikulised ("Marchantiaceae") on lehthelviksammalde klassi kuuluv sugukond.
Mörkialised

Mörkialised ("Moerckiaceae") on lehthelviksammalde klassi kuuluv sugukond.
Pellialised

Pellialised ("Pelliaceae") on sammaltaimede sugukond lehthelviksammalde klassist.
Raunikulised

Raunikulised ("Plagiochilaceae") on lehthelviksammalde klassi kuuluv sugukond.
Sõõrikulised

Sõõrikulised ("Radulaceae") on lehthelviksammalde klassi kuuluv sugukond.
Ümarlehikulised

Ümarlehikulised ("Solenostomataceae") on lehthelviksammalde klassi kuuluv sugukond.
Udesamblalised

Udesamblalised ("Trichocoleaceae") on lehthelviksammalde klassi kuuluv sugukond.
Ebatähtlehikulised

Ebatähtlehikulised ("Anastrophyllaceae") on lehthelviksammalde klassi kuuluv sugukond.
Kleevealised

Kleevealised ("Cleveaceae") on lehthelviksammalde klassi kuuluv sugukond.
Theliaceae

Theliaceae on lehtsammalde klassi kuuluv sugukond.
Ongströömialised

Ongströömialised ("Aongstroemiaceae") on lehtsammalde klassi kuuluv sugukond.
Bruhhialised

Bruhhialised ("Bruchiaceae") on lehtsammalde klassi kuuluv sugukond.
Cinclidiaceae

Cinclidiaceae on lehtsammalde klassi kuuluv sugukond.
Munakupralised

Munakupralised ("Diphysciaceae") on lehtsammalde klassi kuuluv sugukond.
Punglehikulised

Punglehikulised ("Disceliaceae") on lehtsammalde klassi kuuluv sugukond.
Hellikulised

Hellikulised ("Funariaceae") on lehtsammalde klassi kuuluv sugukond.
Rahnikulised

Rahnikulised ("Grimmiaceae") on lehtsammalde klassi kuuluv sugukond.
Lootsiklehikulised

Lootsiklehikulised ("Lembophyllaceae") on lehtsammalde klassi kuuluv sugukond.
Valvikulised

Valvikulised ("Leucobryaceae") on lehtsammalde klassi kuuluv sugukond.
Tahuksamblalised

Tahuksamblalised ("Meesiaceae") on lehtsammalde klassi kuuluv sugukond.
Tulvikulised

Tulvikulised ("Myriniaceae") on lehtsammalde klassi kuuluv sugukond.
Pugukupralised

Pugukupralised ("Oncophoraceae") on lehtsammalde klassi kuuluv sugukond.
Tiibsamblalised

Tiibsamblalised ("Pterigynandraceae") on lehtsammalde klassi kuuluv sugukond.
Korbasamblalised

Korbasamblalised ("Pylaisiadelphaceae") on lehtsammalde klassi kuuluv sugukond.
Helgikulised

Helgikulised ("Schistostegaceae") on lehtsammalde klassi kuuluv sugukond.
Põisikulised

Põisikulised ("Splachnaceae") on lehtsammalde klassi kuuluv sugukond.
Kännikulised

Kännikulised ("Tetraphidaceae") on lehtsammalde klassi kuuluv sugukond.
Sangla tuulik

Sangla tuulik on tuulik Eestis, mis asub Tartu maakonnas Elva vallas Puhja alevikus.
Sangla tuulik rajati 2007. aastal Puhja aleviku servale Tartu–Viljandi maantee lähedale. Selle võimsus on 0,3 MW, see kuulus Sangla Turvas AS-ile. 
Elektrituuliku tootja ja tarnija oli Taani tootja Vestas. Tuuliku kõrgus on 54 meetrit, labad on 17 meetrit pikad.
Fulnio keel

Fulnio keel ehk jate keel on Brasiilias Alagoase ja Pernambuco osariigis kõneldav tõsiselt ohustatud keel, millel kindlaid sugulaskeeli ei ole, kuid see on liigitatud makrožee-bororo hõimkonda.
Kõnelejate arv oli 2012. aasta andmetel 1000. Fulnio lapsed räägivad peamiselt portugali keelt.
Türju tuulikud

Türju tuulikud on tuulepark Eestis, mis asub Saare maakonnas Saaremaa vallas Türju külas.
Türju tuulepark rajati 2007. aastal (tollase haldusjaotuse järgi Saare maakonna Torgu vallas). Tuulepargis on kolm 0,1 MW võimsusega elektrituulikut, mis kuuluvad Rotorline OÜ-le. Pargi koguvõimsus on 0,3 MW.
Rõuste tuulepark

Rõuste tuulepark ehk Esivere I tuulepark on tuulepark Eestis, mis asub Pärnu maakonnas Lääneranna vallas Esivere külas.
Rõuste tuulepark rajati tollase haldusjaotuse järgi Lääne maakonnas Hanila vallas Esivere külas 2008. aastal. Rõuste tuulepargis on neli 3 MW võimsusega Winwind-tüüpi elektrituulikut, mis kuuluvad Skinest Energia AS-ile. Pargi koguvõimsus on 12 MW.
Hanoi Teadus- ja Tehnikaülikool

Hanoi teadus- ja tehnikaülikool (vietnami keeles "Đại học Bách khoa Hà Nội"; inglise keeles "Hanoi University of Science and Technology") on ülikool Vietnamis Hanois.
Ülikool asutati 1956.
Ülikoolis õpib üle 40 000 üliõpilase (2006).
Havanna Ülikool

Havanna Ülikool (hispaania keeles "Universidad de La Habana") on ülikool Kuubas Havannas.
Ülikool asutati 1728.
Ülikoolis õpib üle 24 000 üliõpilase.
Hohenheimi Ülikool

Hohenheimi ülikool (saksa keeles "Universität Hohenheim") on ülikool Saksamaal Stuttgardis.
Ülikool asutati 1818. aastal.
Ülikoolis õpib üle 9000 üliõpilase.
Must nimekiri

Must nimekiri (inglise "blacklist") on inimeste või muude üksuste loend või kogum, kelle eest hoitakse kõrvale või kes on keelu alla pandud.
Witbank

Witbank (ametlikult alates 2006. aasta märtsist eMalahleni) on linn Lõuna-Aafrika Vabariigis Mpumalanga provintsis Nkangala ringkonnas, eMalahleni valla halduskeskus.
Witbank on asutatud 1890. aastal, linnaõigused sai 1903. aastal ja omavalitsusliku staatuse 1914. aastal.
Witbank on oluline tööstuslinn.
Lõuna-Aafrika Vabariigi 2011. aasta rahvaloenduse andmetel oli Witbanki elanikest mustanahalisi aafriklasi 48,15%, valgeid 46,75%, India või Aasia päritolu inimesi 2,54%, värvilisi 1,99% ja teisi 0,56%. Afrikaani keelt pidas emakeeleks 42,36% inimesi, suulu keelt 17,56%, inglise keelt 13,70%, pedi keelt 7,63% ja svaasi keelt 3,88%.
Euroopa tellisgootika tee

Euroopa tellisgootika tee (inglise keeles "European Route of Brick Gothic", lühendatult EuRoB) on turistide jaoks loodud kujuteldav tee, mis ühendab Läänemere-äärsete riikide tellisgootikas ehitisi. 
Eestis viib tee Tartus asuva Tartu Jaani ja Tartu Toomkiriku juurde.
Rietkol

Rietkol on asula Lõuna-Aafrika Vabariigis Mpumalanga provintsis Nkangala ringkonnas Victor Khanye vallas.
Lõuna-Aafrika Vabariigi 2011. aasta rahvaloenduse andmetel oli Rietkoli elanikest valgeid 61,34%, mustanahalisi aafriklasi 36,56%, India või Aasia päritolu inimesi 1,07%, värvilisi 0,57% ja teisi 0,50%. Afrikaani keelt pidas emakeeleks 56,33% inimesi, suulu keelt 13,90%, inglise keelt 11,24% ja tsonga keelt 3,81% inimesi.
Yosuke Ideguchi

Yosuke Ideguchi (jaapani keeles 井手口 陽介 "Ideguchi Yosuke"; sündinud 23. augustil 1996 Fukuokas) on Jaapani jalgpallur, kes mängib poolkaitsjana Šotimaa kõrgliiga klubis Celtic.
Ta alustas klubikarjääri Jaapani kõrgliiga klubis Gamba Osaka. 2016. aastal valiti ta Jaapani kõrgliiga hooaja uustulnukaks ja 2017. aastal liiga sümboolsesse koosseisu.
Koondisekarjäär.
Jaapani jalgpallikoondises on ta alates 2017. aastast mänginud 15 mängu. Koondisesekarjääri esimese värava lõi ta 31. augustil 2017 MM-i valikmängus Austraalia vastu. 2016. aasta suveolümpiamängude jalgpalliturniiril kuulus ta Jaapani olümpiameeskonda.
Ken'yū Sugimoto

Ken'yū Sugimoto (jaapani keeles 杉本 健勇 "Sugimoto Ken'yū"; sündinud 18. novembril 1992) on Jaapani jalgpallur, ründaja.
Koondisekarjäär.
Jaapani jalgpallikoondises mängis ta aastatel 2017–2018 8 mängu.
Shintaro Kurumaya

Shintaro Kurumaya (jaapani keeles 車屋 紳太郎 "Kurumaya Shintarō"; sündinud 5. aprillil 1992) on Jaapani jalgpallur, kaitsja.
Koondisekarjäär.
Jaapani jalgpallikoondises mängis ta aastatel 2017–2018 4 mängu.
Junya Ito

Junya Ito (jaapani keeles 伊東 純也 "Itō Jun'ya"; sündinud 9. märtsil 1993 Yokosukas) on Jaapani jalgpallur, kes mängib äärepoolkaitsja või paremkaitsjana Prantsusmaa kõrgliigaklubis Reims ja Jaapani jalgpallikoondises.
Koondisekarjäär.
Jaapani jalgpallikoondises on ta alates 2017. aastast mänginud 36 mängu. Koondisekarjääri esimese värava lõi ta 11. septembril 2018 mängus Costa Rica vastu. Ta kuulus Jaapani koondisse 2019. aasta Aasia meistrivõistlustel.
Hiroyuki Abe

Hiroyuki Abe (jaapani keeles 阿部 浩之 Abe Hiroyuki; sündinud 5. juulil 1989) on Jaapani jalgpallur, poolkaitsja.
Koondisekarjäär.
Jaapani jalgpallikoondises mängis ta 2017. aastal 3 mängu.
Genta Miura

Genta Miura (jaapani keeles 三浦 弦太 "Miura Genta"; sündinud 1. märtsil 1995) on Jaapani jalgpallur, kaitsja.
Koondisekarjäär.
Jaapani jalgpallikoondises on ta alates 2017. aastast mänginud 7 mängu.
Shoma Doi

Shoma Doi (jaapani keeles 土居 聖真 "Doi Shoma"; sündinud 21. mail 1992) on Jaapani jalgpallur, poolkaitsja.
Koondisekarjäär.
Jaapani jalgpallikoondises mängis ta aastal 2017 2 mängu.
Kazuki Nagasawa

Kazuki Nagasawa (jaapani keeles 長澤 和輝 "Nagasawa Kazuki"; sündinud 16. detsembril 1991 Chibas) on Jaapani jalgpallur, kes mängib poolkaitsjana Jaapani kõrgliiga mängus Urawa Red Diamonds.
Koondisekarjäär.
Jaapani jalgpallikoondises mängis ta aastal 2017 1 mängu.
Sei Muroya

Sei Muroya (jaapani keeles 室屋 成 "Muroya Sei"; sündinud 5. aprillil 1994 Kumatoris) on Jaapani jalgpallur, kes mängib kaitsjana Saksamaa esiliigaklubis Hannover 96.
Ta alustas klubikarjääri FC Tokyos ning tegi Jaapani kõrgliigas debüüdi 2016. aastal.
2020. aasta augustis liitus ta Hannove 96-ga.
Koondisekarjäär.
Jaapani jalgpallikoondises on ta alates 2017. aastast mänginud 16 mängu.
Ta kuulus Jaapani koondisse 2019. aasta Aasia meistrivõistlustel.
2016. aasta suveolümpiamängude jalgpalliturniiril kuulus ta Jaapani olümpiakoondisse.
Shuto Yamamoto

Shuto Yamamoto (jaapani keeles 山本 脩斗 "Yamamoto Shūto"; sündinud 1. juunil 1985) on Jaapani jalgpallur, kaitsja.
Koondisekarjäär.
Jaapani jalgpallikoondises mängis ta aastal 2017 1 mängu.
Kento Misao

Kento Misao (jaapani keeles 三竿 健斗 "Misao Kento"; sündinud 16. aprillil 1996) on Jaapani jalgpallur, poolkaitsja.
Koondisekarjäär.
Jaapani jalgpallikoondises mängis ta aastatel 2017–2018 6 mängu.
Shoya Nakajima

Shoya Nakajima (jaapani keeles 中島 翔哉 "Nakajima Shōya"; sündinud 23. augustil 1994 Hachiojis) on Jaapani jalgpallur, kes mängib poolkaitsjana Türgi kõrgliigaklubis Antalyaspor.
Ta alustas klubikarjääri Jaapani klubides. 2017. aastal liitus ta Portugali kõrgliiga klubiga Portimonense. Pärast lühikest perioodi Katari kõrgliiga klubis Al-Duhail sõlmis ta 2019. aasta juulis viieaastase lepingu Portugali kõrgliigaklubiga FC Porto. Portos mängis ta põhiliselt vaid hooajal 2019/20, mil tuli klubiga ka Portugali meistriks. 2022. aastal asus ta mängima Antalyasporis.
Koondisekarjäär.
Jaapani jalgpallikoondises mängis ta aastatel 2018–2019 kokku 13 mängu. Koondisedebüüdi tegi ta 23. märtsil 2018 sõprusmängus Mali vastu. Ta kuulus Jaapani koondisse 2019. aasta Copa Américal ning samuti mängis ta 2016. aasta suveolümpiamängude jalgpalliturniiril.
Ritsu Dōan

Ritsu Dōan (jaapani keeles 堂安 律 "Dōan Ritsu"; sündinud 16. juunil 1998 Amagasakis) on Jaapani jalgpallur, kes mängib ründava poolkaitsjana Saksamaa kõrgliigaklubis Freiburg ja Jaapani jalgpallikoondises.
Ta alustas klubikarjääri Jaapani kõrgliigaklubis Gamba Osaka. 2016. aastal valiti ta Aasia aasta noorjalgpalluriks. 2019. aastal liitus ta Hollandi kõrgliigaklubiga PSV Eindhoven. Hooajal 2020/21 oli ta laenul Saksamaa kõrgliigaklubis Bielefeldi Arminia.
2022. aasta juulis liitus ta Freiburgiga.
Koondisekarjäär.
Jaapani jalgpallikoondises on ta alates 2018. aastast mänginud 15 mängu. Koondisekarjääri esimese värava lõi ta 16. oktoobril 2018 sõprusmängus Uruguay vastu. Ta kuulus Jaapani koondisse 2019. aasta Aasia meistrivõistlustel.
2020. aasta suveolümpiamängude jalgpalliturniiril saavutas ta Jaapani olümpiameeskonnaga neljanda koha.
Sho Sasaki

Sho Sasaki (jaapani keeles 佐々木 翔 "Sasaki Shō"; sündinud 2. oktoobril 1989) on Jaapani jalgpallur, kaitsja.
Koondisekarjäär.
Jaapani jalgpallikoondises on ta alates 2018. aastast mänginud 6 mängu.
Koya Kitagawa

Koya Kitagawa (jaapani keeles 北川 航也 "Kitagawa Kōya"; sündinud 26. juulil 1996 Shizuokas) on Jaapani jalgpallur, kes mängib ründajana Austria kõrgliiga klubis Viini Rapid.
Ta alustas klubikarjääri Jaapani klubis Shimizu S-Pulse. 2019. aastal liitus ta Viini Rapidiga.
Koondisekarjäär.
Jaapani jalgpallikoondises on ta alates 2018. aastast mänginud 8 mängu. Ta kuulus Jaapani koondisse 2019. aasta Aasia meistrivõistlustel.
Hidemasa Morita

Hidemasa Morita (jaapani keeles 守田 英正 "Morita Hidemasa"; sündinud 10. mail 1995 Takatsukis) on Jaapani jalgpallur, kes mängib kaitsva poolkaitsjana Portugali kõrgliigaklubis Lissaboni Sporting ja Jaapani jalgpallikoondises.
Ta alustas klubikarjääri Jaapani klubis Kawasaki Frontale. Aastatel 2018 ja 2020 tuli ta klubiga Jaapani meistriks. 2020. aasta hooajal valiti Morita Jaapani kõrgliiga hooaja sümboolsesse koosseisu.
2021. aasta alguses liitus ta Portugali kõrgliigaklubiga Santa Clara.
2022. aasta juulis asus ta nelja-aastase lepingu alusel mängima Lissaboni Sportingus.
Koondisekarjäär.
Jaapani jalgpallikoondises debüteeris Morita 2018. aastal. Koondisekarjääri esimese värava lõi ta 30. märtsil 2021 MM-i valikmängus Mongoolia vastu.
Takehiro Tomiyasu

Takehiro Tomiyasu (jaapani keeles 冨安 健洋 "Tomiyasu Takehiro"; sündinud 5. novembril 1998) on Jaapani jalgpallur, kes mängib keskkaitsja või paremkaitsjana Inglismaa kõrgliiga klubis Arsenal.
Arsenali siirdus ta 2021. aasta augustist Itaalia kõrgliiga klubist Bologna.
Koondisekarjäär.
Jaapani jalgpallikoondises on ta alates 2018. aastast mänginud 21 mängu. Koondisekarjääri esimese värava lõi ta 2019. aasta Aasia meistrivõistluste kaheksandikfinaalis Saudi Araabia vastu. Ta kuulus samal aastal Jaapani koondisse ka Copa Américal. 2020. aasta suveolümpiamängude jalgpalliturniiril osales ta Jaapani olümpiameeskonna koosseisus.
Transkei

Transkei (ametlikult Transkei Vabariik) oli bantustan Lõuna-Aafrika Vabariigis.
See oli üks kahest koosade bantustanist Ciskei kõrval ja üks neljast formaalselt iseseisvast bantustanist.
Transkei sai autonoomia 30. mail 1963.
26. oktoobril 1976 kuulutati Transkei iseseisvaks riigiks. Transkei kodanikud kaotasid Lõuna-Aafrika Vabariigi kodakondsuse. Transkei ja Lõuna-Aafrika Vabariigi vahel kehtestati piirikontroll. Ükski välisriik Transkei iseseisvust ei tunnustanud.
27. aprillil 1994 Transkei likvideeriti ja selle territoorium liideti Ida-Kapimaa provintsiga.
Ganalaagte

Ganalaagte on asula Lõuna-Aafrika Vabariigis Loodeprovintsis Ngaka Modiri Molema ringkonnas Tswaingi vallas.
Lõuna-Aafrika Vabariigi 2011. aasta rahvaloenduse andmetel oli Ganalaagte elanikest mustanahalisi aafriklasi 98,76%, värvilisi 0,64%, India või Aasia päritolu inimesi 0,35% ja teisi 0,21%. Tsvana keelt pidas emakeeleks 96,96% inimesi, koosa keelt 1,10% ja inglise keelt 0,46%.
Ryosuke Yamanaka

Ryosuke Yamanaka (jaapani keeles 山中 亮輔 "Yamanaka Ryōsuke"; sündinud 20. aprillil 1993) on Jaapani jalgpallur, kaitsja.
Koondisekarjäär.
Jaapani jalgpallikoondises on ta alates 2018. aastast mänginud 2 mängu.
Tomoya Ugajin

Tomoya Ugajin (jaapani keeles 宇賀神 友弥 "Ugajin Tomoya"; sündinud 23. märtsil 1988) on Jaapani jalgpallur, kaitsja.
Koondisekarjäär.
Jaapani jalgpallikoondises mängis ta aastal 2018 1 mängu.
Jun Amano

Jun Amano (jaapani keeles 天野 純 "Amano Jun"; sündinud 19. juulil 1991) on Jaapani jalgpallur, poolkaitsja.
Koondisekarjäär.
Jaapani jalgpallikoondises mängis ta aastal 2018 1 mängu.
Daniel Schmidt

Daniel Schmidt (jaapani keeles シュミット・ダニエル "Shumitto Danieru"; sündinud 3. veebruaril 1992) on Jaapani jalgpallur, väravavaht.
Koondisekarjäär.
Jaapani jalgpallikoondises on ta alates 2018. aastast mänginud 11 mängu.
Kits (perekonnanimi)

Kits on eesti perekonnanimi.
2019. aasta 1. jaanuari seisuga oli perekonnanimi Kits 257 inimesel (121 mehel ja 136 naisel). Perekonnanimede levikult on Kits meeste puhul 626. ja naiste puhul 611. kohal.
Nimi on levinuim Valga maakonnas, kus neid on 10 000 elaniku kohta 8,19.
Maarja Soone

Maarja Soone (sündinud 7. juunil 1974 Lüganuse külas Kohtla-Järve rajoonis) on eesti koorijuht. 
Ta lõpetas 1993. aastal Georg Otsa nimelise Tallinna Muusikakooli koorijuhtimise (õpetaja Silvia Mellik) ja 1998. aastal Eesti Muusikaakadeemia koolimuusika erialal (dirigeerimisõpetaja Leili Sarapuu). 
Soone on 2002. aastast Estonia poistekoori koormeister. 
Ta on töötanud 1998. aastast Vanalinna Hariduskolleegiumis koorijuhi ja muusikaõpetajana ning juhatab 2003. aastast Vanalinna Muusikamaja tütarlastekoori, mille ta ise samal aastal asutas. 
1998. aastast dirigeerib ka Vanalinna Muusikamaja tütarlastekoori 2.–3. klassi mudilaskoori ja 4.–6. klassi lastekoori. 
On olnud laulupidudel lastekooride dirigent (2007, 2009, 2011, 2014), valikühendkooride dirigent (2009), valiknais- ja -lastekooride dirigent (2014) ning lastekooride liigijuht (2014, 2019). 
Eesti Koorijuhtide Liidu liige (2007). 
Isiklikku.
Tema isa on piiskop Einar Soone.
Eesti saarte pärimuspäevad

Eesti saarte pärimuspäevad on igal aastal ühel Eesti saarel toimuv rahvakultuuriüritus.
Ürituse raames toimuvad muu hulgas kontserdid, töötoad, avatud on välikohvikud.
Ürituse ajalugu ulatub aastasse 1996, kui hakkasid toimuma saarte maanaiste kokkutulekud. Aastast 2003 nimetati neid folklooripäevadeks. Aastast 2012 kannavad nime pärimuspäevad.
Bophuthatswana

Bophuthatswana (ametlikult Bophuthatswana Vabariik) oli bantustan Lõuna-Aafrika Vabariigis. Bophuthatswana oli tsvanade bantustan, üks neljast formaalselt iseseisvast bantustanist.
Bophuthatswana koosnes seitsmest enklaavist.
Bophuthatswana sai autonoomia 1. juunil 1972.
6. detsembril 1977 kuulutati Bophuthatswana iseseisvaks riigiks. Ükski välisriik Bophuthatswana iseseisvust ei tunnustanud.
Bophuthatswana armee isikkoosseisu suurus oli 4000 meest.
27. aprillil 1994 Bophuthatswana likvideeriti ja selle territoorium liideti Lõuna-Aafrika Vabariigiga.
Valge Daami päevad

Valge Daami päevad (ka Valge Daami aeg) on Haapsalus igal aastal augustis toimuv kultuuriüritus. Üritust korraldab Haapsalu Kultuurikeskus. Üritus on ajendatud Haapsalu Valge Daami legendist.
Esimene üritus toimus 1980. aastatel.
Ürituse raames toimub muu hulgas laat. Õhtul toimuvad vabaõhuetendused.
Keskaja päevad

Keskaja päevad on Tallinnas igal aastal suvel toimuv üritus, kus läbivateks teemadeks on Tallinn ja keskaeg. Ürituse eesmärk on meenutada hansalinna Tallinna ajalugu ja selle õitseaega keskajal.
Ürituse raames toimuvad muu hulgas kontserdid, töö-, meistritoad.
2018. aastal toimusid 19. keskaja päevad.
Aasta putukas (Läti)

Aasta putukas on putukaliigile antav aunimetus, mille valimist Lätis korraldab Läti Entomoloogiaühing aastast 1999.
Kihnu Mere Pidu

Kihnu Mere Pidu on Kihnus toimuv festival, mille keskmes on Kihnu kultuuriga seotu. 
Traditsiooniks kujunenud festival on saanud nime kohaliku elaniku Kihnu Virve loodud samanimelise laulu järgi. Festivali korraldab SA Kihnu Kultuuriruum.
Esimene festival toimus 2010. aastal. Festival lähtub vanast heast kalurite päeva traditsioonist, kuid hõlmab laiemalt kõike, mis puudutab Kihnu elu-olu: käsitöö, kunst, laulud, tantsud, pillimäng ja traditsioonilised toidud.
Eesti Tuletorni Selts

Eesti Tuletorni Selts on Eesti mittetulundusühing, mis tegeleb Eesti tuletornidega seotuga.
Selts asutati 12. detsembril 2007.
Põhikirja järgi on seltsi eesmärkide seas:
Kihnu viiulifestival

Kihnu viiulifestival on Kihnus igal aastal toimuv rahvamuusikafestival, kus tutvustatakse Kihnu viiulite ja Kihnu muusikaga seotut. 
Festivali korraldab SA Kihnu Kultuuriruum.
2019. aastal toimus 9. Kihnu viiulifestival.
Guatemala jalgpallikoondis

Guatemala jalgpallikoondis on Guatemala rahvuskoondis jalgpallis, mis esindab riiki alates 1919. aastast ja mida haldab Guatemala jalgpalliliit. Guatemala koondis on Põhja- ja Kesk-Ameerika jalgpalliliidu CONCACAF liige.
Aasta loom (Läti)

Aasta loom on loomaliigile antav aunimetus, mille valimist Lätis korraldab igal aastal alates 2000. aastast Läti loodusmuuseum. Tavaliselt valitakse aasta loomaks seda loomaliiki, mille poole loodusmuuseum soovib ühiskonna tähelepanu pöörata, et levitada rohkem infot sellest liigist või selle liigi kaitseks erimeetmeid võtta vastu. Selle ürituse eesmärgiks on mitte ainult ohustatud loomaliikide määratlemine, vaid Läti looduse jaoks tähtsate liikide säilitamisest diskussiooni algatamine jne.
Despatch

Despatch on linn Lõuna-Aafrika Vabariigis Ida-Kapimaa provintsis Nelson Mandela Bay linnaringkonnas.
Despatch asutati 1942. aastal, linnaõigused sai 1945. aastal. 2001. aastal ühines linn Uitenhage'i, Port Elizabethi ja ümbritsevate piirkondadega, moodustades Nelson Mandela Bay linnaringkonna omavalitsuse.
Lõuna-Aafrika Vabariigi 2011. aasta rahvaloenduse andmetel oli Despatchi elanikest valgeid 44,72%, mustanahalisi aafriklasi 36,91%, värvilisi 17,79%, India või Aasia päritolu inimesi 0,21% ja teisi 0,37%. Afrikaani keelt pidas emakeeleks 59,73% inimesi, koosa keelt 33,21% ja inglise keelt 5,06%.
Motswedi

Motswedi on linn Lõuna-Aafrika Vabariigis Loodeprovintsis Ngaka Modiri Molema ringkonnas Ramotshere Moiloa vallas.
Lõuna-Aafrika Vabariigi 2011. aasta rahvaloenduse andmetel oli Motswedi elanikest mustanahalisi aafriklasi 99,75%, India või Aasia päritolu inimesi 0,18% ja värvilisi 0,07%. Tsvana keelt pidas emakeeleks 93,92% inimesi, inglise keelt 2,51% ja suulu keelt 1,00%.
Kõdersamblalised

Kõdersamblalised ("Anthocerotaceae") on kõdersammalde klassi kuuluv sugukond.
Niidiksamblalised

Niidiksamblalised ("Cephaloziellaceae") on lehthelviksammalde klassi kuuluv sugukond.
Efedralised

Efedralised ("Ephedraceae") on "Gnetopsida" klassi kuuluv taimede sugukond.
Jodrell Banki observatoorium

Jodrell Banki Observatoorium (algselt Jodrell Banki Eksperimentaaljaam ja aastatel 1966 kuni 1999 Nuffieldi Raadioastronoomia Laboratoorium) on rajatis, kus asuvad mitmed raadioteleskoobid ja on osa Manchesteri Ülikooli Jodrell Banki Astrofüüsika Keskusest.
Observatoorium asutas 1945. aastal Bernard Lovell, et uurida kosmilist kiirgust. Observatooriumil on olnud oluline osa meteooride, kvasarite, pulsarite, maserite ja gravitatsiooniläätsede uurimisel ning oli tugevalt seotud kosmoseajastu algusaja kosmosesondide jälgimisega.
Observatooriumi peamiseks teleskoobiks on Lovelli teleskoop, mis on maailma suuruselt kolmas suunatav teleskoop. Jodrell Bankis asuvad veel kolm raadioteleskoopi ja MERLIN.
Jodrell Banki Observatoorium kuulub alates 7. juulist 2019 UNESCO maailmapärandi nimistusse.
Tatari piimikas

Tatari piimikas ("Lactuca tatarica") on korvõieliste sugukonda arvatud taimeliik.
Taime leidub Eestis paiguti.
Noollehine salat

Noollehine salat ("Lactuca serriola") on korvõieliste sugukonda arvatud taimeliik.
Taime leidub Eestis hajusalt.
Põld-piimohakas

Põld-piimohakas ("Sonchus arvensis") on korvõieliste sugukonda arvatud taimeliik.
Taim on Eestis tavaline.
Kare piimohakas

Kare piimohakas ("Sonchus asper") on korvõieliste sugukonda arvatud taimeliik.
Taime on Eestis hajusalt.
Harilik piimohakas

Harilik piimohakas ("Sonchus oleraceus") on korvõieliste sugukonda arvatud taimeliik.
Taim on Eestis tavaline.
Biesiesvlei

Biesiesvlei on asula Lõuna-Aafrika Vabariigis Loodeprovintsis Ngaka Modiri Molema ringkonnas Ditsobotla vallas. 
Lõuna-Aafrika Vabariigi 2011. aasta rahvaloenduse andmetel oli Biesiesvlei elanikest valgeid 54,31%, mustanahalisi aafriklasi 29,31%, India või Aasia päritolu inimesi 9,48%, värvilisi 0,86% ja teisi 6,03%. Afrikaani keelt pidas emakeeleks 59,48% inimesi, tsvana keelt 19,83%, sotho keelt 6,03%, inglise keelt 6,03%, suulu keelt 2,59% ja teisi keeli 6,03%.
Virgiinia kadakas

Virgiinia kadakas ("Juniperus virginiana") on küpressiliste sugukonda arvatud puuliik.
Sellest kadakast ja mõnest teisest liigist saadakse parimat pliiatsipuitu.
Thunbergi mänd

Thunbergi mänd ("Pinus thunbergii") on männiliste sugukonda männi perekonda kuuluv okaspuu.
Taime looduslik levila on Jaapani ja Lõuna-Korea rannikualad.
Raudkask

Raudkask ("Betula schmidtii") on kaseliste sugukonda kase perekonda kuuluv mitmeaastane heitlehine lehtpuuliik. 
Taime looduslik levila on Venemaal Kaug-Idas, Hiinas, Jaapanis ja Korea poolsaarel.
Maakarikas

Maakarikas ("Geocalyx") on maakarikaliste sugukonda kuuluv sammalde perekond.
Eestis kasvab üks liik: haisev maakarikas ("Geocalyx graveolens").
Paberikask

Paberikask ("Betula papyrifera") on kaseliste sugukonda kase perekonda kuuluv mitmeaastane heitlehine lehtpuuliik. 
Taime nimetus tuleneb sellest, et tema mahatulev õhuke koor meenutab paberilehte. 
Taime looduslik levila on Põhja-Ameerika.
Taime kasutatakse laialdaselt paberi- ja küttepuuna.
Pensilvaania saar

Pensilvaania saar ("Fraxinus pennsylvanica") on õlipuuliste sugukonda saare perekonda kuuluv ühekojaline mitmeaastane heitlehine lehtpuu.
Võõrliigina leidub taime ka Eestis.
10. ekspeditsioon

10. ekspeditsioon oli Rahvusvahelise Kosmosejaama kümnes alaline meeskond.
Ekspeditsioon saabus koos Roskosmose kosmonautide jaama 16. oktoobril 2004 ning vahetas välja 9. ekspeditsiooni. Ekspeditsiooni meeskonda kuulusid Roskosmose kosmonaut Saližan Šaripov ja NASA astronaut Leroy Chiao, kellest sai jaama kümnes komandör. Missiooni käigus parandas meeskond Questi õhulukus hoiustatud Orlani skafandrid ning uuris ultraheli kasutamist kosmoses.
16. aprillil 2005 saabus jaama 11. ekspeditsioon koos ESA astronaudi Roberto Vittoriga, kes viibis jaamas kaheksa päeva. 10. ekspeditsioon lõppes 24. aprillil, kui 10. ekspeditsioon ja Vittori lahkusid jaamast.
Cinevilla

Cinevilla on filmilinnak Lätis Tukumsi piirkonnas Slampe vallas. Varem oli linnak küla staatuses.
Linnak asub valla lääneosas. Tegemist on Vidus Vecvagarose talu juurde rajatud butafoorse linnakuga, mille pindala on 150 hektarit. Linnak rajati Riia ajaloost rääkivate filmide välivõtete tarbeks, sinna ehitati näiteks mitme Riia ajaloolise hoone ja ehitise koopiad.
Linnakus asuv kanal kujutab Daugavat. Sellele rajati Riia kivisilla koopia ning koopiad nüüdseks hävinud Lübecki ja pontoonsillast. Osa linnakust kujutab Riia vanalinna, osa aga Pārdaugavat. 2010. aastast kuulub see Riia Filmistuudiole.
Linnakus tehtud näiteks filme "Hirmus suvi", "Riia kaitsjad" (selle filmi tarbeks rajati Daugavat kujutav osa), "Rūdolfa mantojums" (selle filmi tarbeks rajati eraldi Rudolfi talu kujutav osa), "Sapņu komanda 1935" (räägib 1935. aastal Euroopa meistriks tulnud Läti korvpallimeeskonnast), "Nameja gredzens" (seiklusfilm Nameisise elust).
Filmilinnakus on hoiul ka filmimisel kasutatud sõidukid ja muu tehnika: laevad, rongid, hobusõidukid, soomustehnika. Cinevillasse on rajatud üks Läti alade neljast trammiliinist.
Rideļi

Rideļi on küla ("mazciems") Lätis Tukumsi piirkonnas Sēme vallas. 
Küla asub valla põhjaosas ja jääb valla keskusest Sēmest 22, piirkonna keskusest Tukumsist 26 ning Riiast 92 kilomeetri kaugusele. Küla on tekkinud endise Rideļi mõisa ("Riddelsdorf") keskuse juurde.
Külas asuvad riikliku kaitse all olevad Dārznieki muinaskalmed, sinna jääb ka Rideļi bussipeatus.